इंग्लैंड के खिलाफ दूसरी पारी में भी भारतीय टीम की शुरुआत काफी खराब रही। टीम के ओपनर बल्लेबाज शिखर धवन दूसरी पारी में भी सिर्फ एक रन बनाकर जेम्स एंडरसन का शिकार बने और एलबीडब्ल्यू आउट हो गए। एंडरसन ने चेतेश्वर पुजारा को अपना दूसरा शिकार बनाया और उन्हें बिना खाता खोले ही शून्य पर एलबीडब्ल्यू आउट कर पवेलियन का रास्ता दिखा दिया। कप्तान विराट को भी स्टुअर्ट ब्रॉड ने शून्य पर विकेट के पीछे बेयरस्टो के हाथों कैच आउट करवा दिया। मैच की दूसरी पारी में इंग्लैंड के तेज गेंदबाजों ने भारतीय टीम का हाल बेहाल कर दिया था। जेम्स एंडरसन ने दो जबकि स्टुअर्ट ब्रॉड ने एक विकेट लिए थे।